Rasa batin

Emosi inggih punika kahanan fisik miwah mental sané kabakta olih pauwahan neurofisiologis, sané mapaiketan sareng pikayunan, raos, respons parilaksana, miwah undagan rasa seneng utawi nénten seneng .     Nénten wénten konsensus ilmiah indik definisi.   Emosi sering pisan mapaiketan sareng suasana hati, temperamen, kepribadian, disposisi, utawi kreativitas. 

Tetilik indik emosi sampun sayan nincap ring kalih dekade sane sampun lintang,  antuk akeh widang sane nyumbang, rumasuk psikologi, kedokteran, sejarah, sosiologi emosi, ilmu komputer lan filsafat . Akeh utsaha sane kaanggen nlatarang indik wit, kawigunan, miwah aspek-aspek emosi sane tiosan sampun ngalimbakang penelitian sane intens indik topik puniki. Mateori indik wit evolusi miwah minab tatujon emosi mawit saking Charles Darwin . Widang seseleh sané mangkin rumasuk ilmu saraf emosi, ngawigunayang alat sekadi PET miwah fMRI scan anggén malajahin proses gambar afektif ring otak. 

Saking perspektif mekanistik, emosi prasida kategesang dados "pengalaman positif utawi negatif sane mapaiketan sareng pola aktivitas fisiologis tertentu".  Emosi punika kompleks, nyarengin makudang-kudang komponen sane matiosan, sakadi pengalaman subjektif, proses kognitif, parilaksana ekspresif, pauwahan psikofisiologis, miwah parilaksana instrumental.   Ring galah sane sampun lintang, para akademisi mautsaha ngidentifikasi emosi antuk silih sinunggil komponen: William James antuk pengalaman subjektif, ahli parilaksana antuk parilaksana instrumental, psikofisiologis antuk pauwahan fisiologis, miwah sane lianan. Sane pinih anyar, emosi sampun kabaos kawangun antuk samian komponen. Komponen emosi sane mabinayan punika kakategoriang akidik mabinayan manut ring disiplin akademik. Ring psikologi miwah filsafat, emosi ketahnyané nyarengang pengalaman subjektif miwah eling sané kacihnayang utamanyané olih ekspresi psikofisiologis, reaksi biologis, miwah kahanan mental . Deskripsi multi-komponen sane pateh indik emosi kapanggihin ring sosiologi . Upaminyane, Peggy Thoits nlatarang emosi pinaka sane nyarengin komponen fisiologis, label budaya utawi emosi (gedeg, kaget, miwah sane tiosan), parilaksana angga ekspresif, miwah penilaian situasi miwah konteks.  Proses kognitif, sakadi penalaran miwah pangambilan kaputusan, sering kasengguh mapasahan saking proses emosional, makarya pabinayan pantaraning pamineh miwah pangrasa. Nanging, nenten samian teori emosi nganggep pamisahan puniki valid. 

Mangkin, akehan penelitian indik emosi ring konteks klinis miwah karahayuan ngutamayang indik dinamika emosi ring kauripan sarahina, akehan intensitas emosi spesifik miwah variabilitasnyane, instabilitas, inersia, miwah diferensiasinyane, taler napike miwah sapunapi emosi saling nincapang utawi saling tumpul saking galah ka galah miwah pabinayan ring dinamika life miwah jadma puniki.  

 Lis pustaka 

Kategori:Webarchive template wayback links
Kategori:Keadaan mental